מתתיהו רוטנברג

מתתיהו רוטנברג (כ"ג בתשרי ה'תרצ"א, אוקטובר 1930 - ז' בטבת ה'תשכ"ה, 30 בדצמבר 1965) היה מנהל "המרכז לחינוך דתי" של המזרחי והפועל המזרחי, והמזכ"ל הראשון של תנועת בני עקיבא. נולד בשמחת תורה ה'תרצ"א בסצ'ובצה (אנ') שבצ'כוסלובקיה לאליקים גצל רוטנברג ודבורה לבית לנקנברג. למד בבית הספר היהודי בעיירה עד הכיבוש הנאצי. ב-1944 נשלח לאושוויץ, שם נרצחו הוריו ואחותו. בדרך לא דרך הבריחה אותו דודתו חזרה להונגריה, שם שהה עד תום המלחמה. לאחר המלחמה למד כשנה בישיבה בניטרה, ועלה לארץ כמעפיל באונייה "החייל העברי", שנוסעיה נעצרו במחנה עתלית. למד בחוות סג'רה ומשם עבר למדור הדתי במקוה ישראל. במהלך מלחמת העצמאות שהה בבארות יצחק והשתתף בקרב על הקיבוץ. לאחר קום המדינה למד בסמינר למדריכים דתיים של עליית הנוער בבית וגן, ושימש כמדריך נוער בחוות סג'רה, בגבעת וושינגטון ובמקווה ישראל. התגייס לנח"ל לגרעין "עציון". משנת ה'תשי"ג היה חבר ההנהלה הארצית ורכז מחלקת ההדרכה ומחלקת יישובי העולים של בני עקיבא. מספר שנים לאחר מכן החל לשמש כמזכיר הכללי של בני עקיבא, למשך כעשור. ביוזמתו ובדחיפתו, החלה בני עקיבא לעסוק גם בקליטה חלוצית-חברתית-דתית של נוער עולה, בעיקר מארצות המזרח. היה חבר מרכז ישיבות בני עקיבא (במסגרת זו היה ממייסדי אולפנת כפר פינס) וחבר המזכירות העולמית של בני עקיבא (במסגרת זו השתתף בכנסי נוער בינלאומיים ונשלח לריכוזים יהודיים בגולה). משנת 1963 היה מנהל המרכז לחינוך דתי. למד סוציולוגיה ומדעי המדינה בשלוחה התל אביבית של האוניברסיטה העברית. רוטנברג לא נישא מעולם. נפטר לאחר מחלה ממושכת ב-30 בדצמבר 1965, בגיל 35. נקבר בבית הקברות קריית שאול. לזכרו הוקמו ספרייה למדריכים ומרכזייה בבית בני עקיבא בתל אביב, שרוב הספרים שבה הגיעו מספרייתו של רוטנברג עצמו ובית כנסת לנוער בבאר שבע. כמו כן, במלאת שנה לפטירתו יצא לזכרו ספר זיכרון "נר למתתיהו". תנועות נוער בישראל ובעולם - יחד עם מרדכי נאור (תל אביב, 1962). הדת והמדינה - ליקוט ועריכה (תל אביב תשכ"ד). מרדכי אליאב ויצחק לב (עורכים), נר למתתיהו: לזכרו של מתתיהו רוטנברג, בהוצאת ההנהלה הארצית של בני עקיבא, 1967. יצחק גולדשלאג,"רוטנברג, מתתיהו", בתוך: יצחק רפאל (עורך), האנציקלופדיה של הציונות הדתית, חלק חמישי, עמ' 624 - 626. הרב משה צבי נריה, אחרי מטתו של מתתיהו רוטנברג ז"ל, שמעתין 8, אדר תשכ"ו, עמ' 70. קברו, באתר BillionGraves. בדמי ימיו, הצופה, 2 בינואר 1966 יוסך תירוש, המחונן, הצופה, 6 בינואר 1966 מתתיהו רוטנברג, חובת המבוגרים כלפי הנוער, הצופה, 18 באוקטובר 1959 מתתיהו רוטנברג, חינוך משלים לנוער העולה, הצופה, 20 באוגוסט 1961 מתתיהו רוטנברג, חוק ומצפון, הצופה, 28 בפברואר 1964 מתתיהו רוטנברג, ל"ה שנים לבני עקיבא, הצופה, 29 במרץ 1964 מתתיהו רוטנברג, הורים למען בית הספר, הצופה, 29 בנובמבר 1964 מתתיהו רוטנברג, תכנון החינוך הדתי, הצופה, 28 ביוני 1965 ראו: מרדכי בר-לב, "בני עקיבא: תנועת הנוער הדתית-חלוצית", בתוך: מרדכי נאור (עורך), "תנועות הנוער 1920–1960: מקורות, סיכומים, פרשיות נבחרות וחומרי עזר", 1989, עמ' 85 נפתחה הוועידה השמינית של בני עקיבא, הצופה, 3 באפריל 1961 ראו למשל: יצאו מישראל, הארץ, 27 באוקטובר 1959; שליחי נוער לסמינר "איגוד הנוער העולמי", הארץ, 5 בינואר 1961; חיים פיקרש, בירכתי צפון, הצופה, 17 באוגוסט 1962; משלחת תנועות הנוער - לארה"ב, למרחב, 12 ביולי 1964 ראו למשל: אישים ומוסדות, הצופה, 2 בינואר 1957. הרכב המרכז לחינוך דתי, הצופה, 5 במאי 1963 רשימת הבוגרים של השלוחה הת"א של האוניברזיטה העברית, למרחב, 28 בינואר 1964 מתתיהו רוטנברג ז"ל, הצופה, 31 בדצמבר 1965 נחנכה מרכזיה פדגוגית למדריכי תנועות נוער ע"ש מתתיהו רוטנברג ז"ל, הצופה, 8 בינואר 1968 בית כנסת לנוער ע"ש מתתיהו רוטנברג ז"ל נחנך בבאר שבע, הצופה, 6 בספטמבר 1966